Številka: 900-223/2012-4

Datum: 27. 11. 2012

**Z A P I S N I K**

13. redne seje Sveta Četrtne skupnosti Rožnik MOL, ki je bila v četrtek, 22. 11. 2012 ob 18,00 uri v prostorih Gostilne Pečarič, Pod jezom 47 v Ljubljani.

Sejo je na podlagi 58. člena Statuta Mestne občine Ljubljana, sklicala in vodila podpredsednica Sveta Četrtne skupnosti Rožnik, MOL gospa Živa Vidmar (v nadaljevanju: predsedujoča).

NAVZOČI ČLANI SVETA: Tatjana Burnik, Gregor Ciglar, Tomaž Čučnik, Dušan Fatur, Selma Halilović, Borut Knez, Daniel Kušer, Saša Novak, Tomaž Šemrov, Vesna Škerl, Živa Vidmar in Jožica Vrhunc.

ODSOTNI ČLANI SVETA: Anton Gunde, Ana Iskra in Rastko Korošec.

OSTALI NAVZOČI: Špela Šivavec in Mojca Mak, javni uslužbenki SLS, MU, MOL.

Na začetku seje je predsedujoča ugotovila, da je od 15 članov sveta prisotnih 12 članov, kar pomeni, da je bil svet sklepčen in je lahko začel z delom.

**Seja se ni snemala.**

Seja je bila sklicana z naslednjim

**DNEVNIM REDOM:**

1. **Potrditev zapisnika 12. redne, 2. dopisne in 4. izredne seje Sveta Četrtne skupnosti Rožnik, MOL.**
2. **Oblikovanje sklepa o izplačilu sejnin za predsednika in člane sveta ČS Rožnik.**
3. **Pripombe in pobude članov sveta Četrtne skupnosti Rožnik.**
4. **Razno.**

Navzočih je bilo 12 članov sveta.

Opredeljenih je bilo 12 članov sveta.

Za predlagani dnevni red je glasovalo 12 članov sveta.

**Dnevni red je bil sprejet.**

**AD 1**

**PREGLED IN POTRDITEV ZAPISNIKA 12. REDNE SEJE SVETA, 2. KORESPONDENČNE IN 4. IZREDNE SEJE SVETA ČETRTNE SKUPNOSTI ROŽNIK, MESTNE OBČINE LJUBLJANA**

Predsedujoča je prisotne člane sveta povprašala ali imajo, na po pošti prejete zapisnike, kakšne pripombe. Glede na to, da pripomb ni bilo, je predsedujoča dala na glasovanje naslednji;

**Predlog SKLEPA št.: 1/13:**

**Svet Četrtne skupnosti Rožnik, Mestne občine Ljubljana, je potrdil zapisnike 12. redne seje, 2. korespondenčne seje in 4. izredne seje Sveta Četrtne skupnosti Rožnik, MOL.**

Navzočih je bilo 12 članov sveta.

Opredeljenih je bilo 12 članov sveta.

Za predlagani sklep je glasovalo 12 članov sveta.

**Sklep 1/13 je bil sprejet.**

**AD 2**

**OBLIKOVANJE SKLEPA O IZPLAČILU SEJNIN PREDSEDNIKU IN ČLANOM SVETA ČETRTNE SKUPNOSTI ROŽNIK, MOL**

Predsedujoča je na glasovanje dala naslednji:

**Predlog SKLEPA št.: 2/13:**

**Svet Četrtne skupnosti Rožnik, Mestne občine Ljubljana, bo na podlagi 12. člena Odloka o financiranju četrtnih skupnosti v Mestni občini Ljubljana (Uradni list RS št. 92/07 in 11/09) iz proračunskih sredstev (*postavka 016020 – Četrtna skupnost Rožnik, podkonto – 4029 05 Sejnine udeležencem odborov)* v letu 2012 izplačal sejnine predsedniku in članom Sveta v skladu s priloženo tabelo.**

Navzočih je bilo 12 članov sveta.

Opredeljenih je bilo 12 članov sveta.

Za predlagani sklep je glasovalo 12 članov sveta.

**Sklep 2/13 je bil sprejet.**

**AD 3**

**PRIPOMBE IN POBUDE ČLANOV SVETA ČETRTNE SKUPNOSTI ROŽNIK, MOL**

Predsedujoča je prisotne člane sveta seznanila z:

1. Cesta v Rožno dolino, kjer bodo tudi postavljeni parkomati, ima makadamski pločnik, ki pa že od leta 1991 ni bil vzdrževan, po dežju se pojavljajo luže, še tisto malo peska, kar ga je ostalo pa prerašča trava. Ob tem pločniku je turi nekaj razbitih klopi, ki jih ni nihče nadomestil ali popravil.

Predsedujoča je na glasovanje dala naslednji:

**Predlog SKLEPA št.: 3/13:**

**Svet Četrtne skupnosti Rožnik, Mestne občine Ljubljana, poziva pristojni Oddelek za gospodarske dejavnosti in promet, MU, MOL, da pristopi k rednemu vzdrževanju hodnika za pešce na Cesti v Rožno dolino.**

Navzočih je bilo 12 članov sveta.

Opredeljenih je bilo 12 članov sveta.

Za predlagani sklep je glasovalo 12 članov sveta.

**Sklep 3/13 je bil sprejet.**

1. Predsedujoča je prisotne seznanila s pobudo sveta Četrtne skupnosti Šmarna gora, ki se nanaša na zmanjšanje cene najemnin za grobove na pokopališčih.

Gospod Dušan Fatur je še pripomnil, da mora vsako pokopališče nujno imeti tudi sanitarije, pobudo Četrtne skupnosti Šmarna gora pa podpira.

Po razpravi je predsedujoča dala na glasovanje naslednji:

**Predlog SKLEPA št.: 4/13:**

**Svet Četrtne skupnosti Rožnik, Mestne občine Ljubljana, podpira pobudo Četrtne skupnosti Šmarna gora po znižanju najemnin za grobove pri J.P. Žale.**

**Hkrati pa, ponovno apelira na J.P. Žale, da na pokopališču Vič uredijo sanitarije ločene po spolu.**

Navzočih je bilo 12 članov sveta.

Opredeljenih je bilo 12 članov sveta.

Za predlagani sklep je glasovalo 12 članov sveta.

**Sklep 4/13 je bil sprejet.**

1. Gospod Dušan Fatur je prisotne seznanil, da urejajo območje okoli Biotehniške fakultete. Urejen je desni breg Glinščice in tam ne bo več poplavljala, po drugi strani pa to pomeni večjo poplavno nevarnost za preostali del Rožne doline. Predlagal je, da je potrebno apelirati na MOL in povedati, da pričakujemo čimprejšnje nadvišanje Brdnikove ceste, ki predstavlja zadrževalnik, kar je nujno za zagotovitev poplavne varnosti. V kolikor pride do poplav, bodo v nevarnosti hiše, ki so dolvodno od BTF.
2. Gospod Daniel Kušer je prisotne seznanil s pobudo krajana Jamnikarjeve ulice, ki želi da se s talnimi ovirami umiri promet po ulici. Sam mu je predlagal, da pridobi podpise še ostalih prebivalcev Jamnikarjeve ulici, ki jih potem skupaj s pobudo pošlje svetu Četrtne skupnosti Rožnik.

**AD 4**

**RAZNO**

Pri tej točki dnevnega reda ni bilo razprave, zato je predsedujoči ob 19,30 uri zaključil sejo.

Zapisala:

Špela Šivavec

Živa Vidmar

podredsednica Sveta

Četrtne skupnosti Rožnik

Mestne občine Ljubljana